google/wiki40b huggingface dataset:
Frikirker

Historisk bakgrunn

De første frikirker ble dannet på 1500-tallet i sluttfasen av reformasjonen og ble drevet frem av anabaptistene, som sammen med unitarisme var den mest radikale bevegelsen under reformasjonen. Disse kristne reagerte på det katolske synet på at troen lå latent i alle mennesker, og at denne bare trengte å vekkes til live gjennom kirken og sakramentene. Både den katolske, lutherske og kalvinske kirke regnet seg som folkekirker der alle mennesker kunne vekke sin tro til livet. Anabaptistene mente på sin side at kirken var en institusjon som kun var til for de kristne som aktivt hadde omvendt seg. Dåpen var kun for dem som hadde omvendt seg til kristendommen, og anabaptistene avviste derfor dåp av spedbarn.
Verken Martin Luther eller Jean Calvin mente å opprette nye kirkesamfunn. Begge tok et oppgjør med den katolske kirke, men ønsket bare å forandre dens læremessige innhold og praksis.
Anabaptistene på sin side mente den katolske kirke var kommet så på villspor at det ikke holdt å kun endre dens innhold; Kristi kirke måtte starte på ny fra grunnen av.
I motsetning til lutherdommen avviste også anabaptistene ethvert formalisert samarbeid med en statsmakt; kirken skulle være fri fra en hver sekulær makt og ha full råderett over seg selv. Ifølge Bibelen er Kristus kirkens hode, og derfor mente de at det kun var Gud som skulle ha myndighet over den jordiske kirke.
Senere dukket det flere frikirker opp i Europa og USA. Noen av disse gikk enda lenger i frikirkelig retning. Kongregrasjonalismen er læren om at  hver enkelt menighet regner seg som helt selvstendige fra høyere organer i kirkesamfunnet. Disse forfektet normalt et kalvinsk læreinnhold. Pinsebevegelsen har et lignende syn.

Frikirker i Norge

Mange av de frikirkelige kirkesamfunnene har også etablert seg i Norge. Allerede på 1700-tallet oppstod under ledelse av Søren Jensen Bølle en pietistisk-døperisk bevegelse som ble kalt zionittene. Også brødremenigheten (herrnhutene) fantes i Norge på samme tid. 
Den første moderne frimenigheten, Skien Misjonskirke, ble stiftet i Skien i 1856 av Gustav Adolph Lammers, en prest som brøt med statskirken. Etter hvert ble det dannet flere menigheter som fulgte Lammers. Hovedårsaken til bruddet med statskirken var at de hadde et mer avvikende syn på dåp, nattverd, konfirmasjon, menighetstukt og menighetsordning. De lammerske menighetene ble opphavet til Det Norske Misjonsforbund. På slutten av 1800-tallet brøt en annen gruppe kristne seg løs fra Den norske kirke og stiftet i 1877 Den Evangelisk Lutherske Frikirke. Bakgrunnen var et opprør mot sammenblandingen av stat og kirke. Læreinnholdet er ellers stort sett likt, bortsett fra det strukturelle. Der følger Frikirken, som er kortformen av navnet, presbyteriansk lære, det vil si at de i motsetning til Den norske kirke har et eldsteråd i hver menighet og et øverste organ i synoden. Den eneste frikirken med utspring i Norge som har fått internasjonal utbredelse er Brunstad Christian Church.
Budor

Budor er ei turisthytte, et hytteområde og alpinanlegg beliggende nord i Løten kommune i Hedmark, omtrent 600 meter over havet. Det er et populært utgangspunkt for turer på Hedmarksvidda. Om vinteren finnes et løypenett på mer enn 300 kilometer i ulike retninger. Del 2 av Norgesmesterskapet på ski 2013 ble arrangert på Budor.
Alpinanlegget har to heiser og fem nedfarter med middels til enkel vanskelighetsgrad. Traselengde: 900 meter. Deler av anlegget er flombelyst.
Adkomst til området via bomveg.
Harstad barneskole

Harstad barneskole ligger i St. Olavsgate, men grenser også til Skolegata, og har omkring 340 elever fra 1. til 7. klassetrinn. Rektor er Vidar Larsen. Skolen ble etablert i 1964 i forbindelse med opprettelsen av Harstad ungdomsskole. Barneskolen sammen med ungdomsskolen utgjør de to avdelingene ved det som i 2007 fikk navnet Harstad skole. Skolen ble høsten 2013 omgjort til ren barneskole, og alle elevene på ungdomsskoletrinnet ble overført til Hagebyen skole, som samtidig ble omgjort til ren ungdomsskole.
Bygningen, som er fra 1918, huset tidligere Harstad folkeskole. Den har tre etasjer pluss kjeller, og regnes arkitektonisk å høre til nybarokk, noe påvirket av jugendstil. Trapperommene ble i 1957 utsmykket av skolens tidligere elev Karl Erik Harr.
G-Eclipse

Støttede Mellomvare

Designet med en modell som er mellomvare uavhengig, støtte for spesifikke Grid mellomvare er implementert ved å følge g-Eclipse modellen. For tiden støtter g-Eclipse og GRIA mellomvare gLite, som har programvareutvidelse for Virtuelle Organisasjoner håndtering, jobb og fil håndtering, infrastruktur og applikasjon overvåking, applikasjon utplassering, data visualisering og arbeidsflyt design. Tilleggs støtte for tilgang til data skyer er tilgjengelig for Amazon's Elastic Compute Cloud og Simple Storage Service.
Jo Tenfjord

Liv og virke

Tenfjord har selv sagt at hennes oppvekst i Oslo ladegård var å vokse opp i et spøkelseshus, der de hadde et spøkelse som de daglig måtte forholde seg til. I oppveksten var hun omgitt av mange gamle mennesker som hadde mange gode historier og eventyr å fortelle. Familien hennes kommer fra Olderdalen i Troms, og i historien Tre trylleord (1976) er handlingen lagt til Troms. 
Tenfjord arbeidet i perioden 1940–47 som bibliotekar ved Deichmanske bibliotek i Oslo. Senere studerte hun barnelitteratur, og underviste i emnet ved Statens bibliotekhøgskole og som foreleser ved forskjellige lærerhøgskoler. Hun arbeidet også som redaktør i Bokklubbens Barn. 
Tenfjord var en av de forfatterne som var med på å endre innholdet i barnebøkene etter 2. verdenskrig, hvor hun i Venner verden over (1949) skriver for å fremme internasjonal forståelse. Inspirasjon til boken fikk hun etter i 1948 å ha fått et UNESCO-stipend til deltagelse ved et internasjonalt seminar i USA om formidling av FNs oppbygging og målsetting.

Hannebo Holm og Guri Gla

Tenfjord debuterte litterært i 1941 under pseudonymet Guri Gla med boken Valsesommer. Hun ga også ut boken Hannemor vil ikke gifte seg under samme psevdonym (1942). I 1956 ga hun ut boken Skjønnhetsdronning under pseudonymet Hannebo Holm.
Boken Skjønnhetsdronning fikk Kultur- og kirkedepartementets litteraturpris for barne- og ungdomslitteratur (3. pris) i 1956.
Callapoecus

Utseende

En liten, gråbrunaktig trebukk med lange antenner. Antennene er mye lengre enn kroppen. Pronotum er nærmest sekskantet med en kraftig pigg midt på siden.

Levevis

Larvene lever i død ved.

Utbredelse

Arten er bare kjent fra Japan.
Hansaviertel

Historie

Hansa-Viertel ble opprettet som boligområde i 1874, hvor det etablerte seg velstående familier. Navnet oppsto av flere grunner: beboerne var i stor grad kjøpmannsfamilier fra hansabyen Hamburg, området ligger nært til Hamburger Bahnhof, det ligger til Spree som med sin forbindelse til Elben via Havel også knytter seg til Hamburg og endelig at byen Berlin i det 14. og 15. århundret, også var tilknyttet Hansaforbundet.
Under den andre verdenskrigen ble Hansaviertel nærmest fullstendig ødelagt. I 1957 ble området internasjonalt kjent for Interbau-utstillingen i 1957 da strøket ble bygget opp av velrenommerte arkitekter fra mange land.
Trøtte Teodor (1931)

Handling

Teodor Hornemann skal vikariere i velgjørenhetsdepartementet og må avslå å gi et stipend til danserinnen Britta Kronfelt. Han vil støtte henne med egne penger, men hans strenge kone gjør det vanskelig for ham. Teodor pantsetter hennes perlekjede for å skaffe pengene. På et velgjørenhetsball på hotell Babylon oppstår det en mengde forviklinger som blant annet innbefatter den pantsatte perlekjede som blir stjålet.....

Om filmen

Filmen hadde premiere i 31. august 1931 på kino Palladium i Stockholm. Den bygger på Max Neal og Max Ferners teaterstykke Der müde Theodor (Trøtte Teodor) fra 1913. Filmen ble spilt inn i Filmstaden i Råsunda av Åke Dahlqvist. Filmen var en samproduksjon med den franske innspillingen av Service de nuit. Europafilm laget en nyinnspilling av stykket1945 med regi av Anders Henrikson, se Trötte Teodor. I Tyskland har stykket blitt filmet minst tre ganger i 1918, 1936 og 1957.
Filmen har blitt anklaget for å inneholde antisemittisme. Blant annet så ble det en del oppstyr da NRK viste filmen lørdag formiddag den 13. desember 1986. NRK beklaget at de sendte filmen.
Jeg er helt rå

Omslag

Omslaget er laget av Christian Bloom og viser en ikonisk tegning av ansiktet til Egil mot en oransje bakgrunn. Bildet er symmetrisk og tegnestilen kan være inspirert av afrikanske masker brukt i stammeritualer.
Chifly

Utseende

Et middelsstort (vingespenn 32 – 40 mm), kraftig, grått nattfly. Kroppen og forvingene er gråhvite til mørkegrå (vanligvis nokså lyse) uten antydning til grønnlig, brunlig eller gulaktig skjær. Forvingen har mørkgrå tegninger, man kan finne tre doble, delvis oppbrutte, siksak-tverrlinjer (mellomlinjer og bølgelinje) på tvers av vingen. Nyre- og ringmerkene er markerte men ikke særlig påfallende. Bak disse er den et svart merke (tappmerke) som ser ut son den greske bokstaven X (chi), derav det latinske artsnavnet og også det norske navnet på arten. Langs ytterkanten er det en rad av V-formede flekker med spissen vendt innover. Bakvingen er hvit hos hannen, grå hos hunnen, hos begge er den midterste delen av ytterkanten svart.

Levevis

Chifly kan finnes både i åpne områder og i åpen skog. Larvene utvikler seg på ulike busker og urter i mai – juli. De voksne sommerfuglene flyr om natten i august – september og kommer gjerne til lys. Arten overvintrer som egg.

Utbredelse

Chiflyet er utbredt i Europa og Lilleasia, og i det nordlige Asia østover til Stillehavet. I Norge er den nokså vanlig nord til Nord-Trøndelag, det finnes også et funn fra indre Troms.
Sund (Södermanland)

Sund er et tettsted ved innsjøen Sillen i Trosa kommune i Södermanlands län i Södermanland i Sverige. I 2010 hadde tettstedet 329 innbyggere.
Jakob Knudsen

Jakob Christian Lindberg Knudsen (født 14. september 1858, død 21. januar 1917) var en dansk prest og forfatter. Han ble Cand.theol i 1881 og jobbet som Valgmenighedspræst i Mellerup i perioden 1890-1896.
Jakob Knudsen er blant annet forfatter til salmene «Se, nu stiger solen» (1891) og «Tunge, mørke natteskyer» (1890). Den førstnevnte står i Norsk Salmebok og Norsk salmebok 2013.
Blekingsbåt

Blekingsbåten

Som den minste varianten av blekingsekan ble den bare kalt «robåt» eller «båten» fordi den ikke er en vanlig seilbåt, men en robåt med to til fire årer. En slik båt hadde en lengde på opptil cirka 14 fot.
Det er uvanlig med seil og mast på denne bruksbåten, som ble benyttet til småfiske, jakt og kommunikasjon på de indre delene av skjærgården og langs kysten. Den fikk også andre navn som for eksempel «jöll», «skräbåt» og «hottebåt».
I likhet med blekingsekan har blekingsbåten også den samme grunnleggende konstruksjon med fire til fem bordganger på hver side av kjølen, et akterspeil som gjorde den til en speilgattede båt, fallende stevner og kort kjøl som stakk dypt ned i forhold til størrelsen. Den ble forvekslet med tjuabåten, som har et akterspeil helt ned til kjølen. Disse har samme funksjonsområde.
Cuando

Elven Cuando (som vanligvis staves Kwando på namibisk) er en elv i sydøst-Afrika som renner gjennom Angola og Namibia, videre gjennom Linyanti-sumpen ved den nordlige grensen mot Botswana. Syd for dette sumpområdet benevnes elven som Linyanti, og ytterligere øst omtales elven som Chobe, før den flyter inn i Zambezi-elven.
Tour de France 1953

Gjennomføringen av rittet

Rittet ble vunnet av Louison Bobet som vant sin første av tre seire på rad. Nesten kvarteret bak kom Jean Malléjac på andreplass, og Giancarlo Astrua på tredjeplass. For første gang var poengtrøya en del av konkurransen og den ble vunnet av sveitseren Fritz Schär. Spanjolen Jesús Loroño vant klatretrøya, mens Nederland vant lagkonkurransen for første gang. Wout Wagtmans ble den første vinner av mest offensive rytter.

Endringer fra 1952

Femti år etter at den første Tour de France ble arrangert, ble den grønne poengtrøya med for første gang. Den ble kalt Grand Prix Cinquentennaire. Konkurransen var basert på poengsystemet som ble tatt i bruk i sammenlagtkonkurransen mellom 1905 og 1912. Kåringen av mest offensive rytter på hver etappe fortsatte videre. I tillegg ble det tildelt en pris til den mest offensive rytteren gjennom hele rittet.
Enochrus

Utseende

Middelsstore, blanke, ovale vannkjær. På farge er de gjerne mer eller mindre brunaktige, med svart hode.

Levevis

Enochrus-artene lever i vegetasjonsrike ferskvann.
Cody (Wyoming)

Cody er en by i nordvestre Wyoming og county seat i Park County i Wyoming i USA. 
Den er oppkalt etter oberst William Frederick «Buffalo Bill» Cody som bidro til etableringen av den opprinnelige byen her. Befolkningen var på 9.520 ved folketellingen i 2010.
Cody betjenes av Yellowstone Regional Airport.

Kultur og severdigheter

Turisme er den viktigste næringen i Cody, med mange besøkende til de historiske westernmiljøene og Yellowstone National Park. Byen har flere kunstgallerier og en aktiv kunstscene. Westerntemaet går igjen i flere lokale evenementer.
Buffalo Bill Center of the West er et sentralt beliggende museum i byen som har sammenlagt fem forskjellige museer, Draper Natural History Museum, Plains Indian Museum, Cody Firearms Museum, Whitney Western Art Museum og Buffalo Bill Museum. 
Old Trail Town er et restaurert 1800-tallsmiljø i Cody med over 25 historiske bygninger.
Cody kaller seg The Rodeo Capital of the World. Amatørrodeoen Cody Nite Rodeo holdes hver kveld fra 1. juni til 31. august. Cody Stampede Rodeo er en større profesjonell rodeo som har vært avholdt hvert år siden 1919 fra 1. til 4. juli.

Næringsliv

Foruten turisme er møbelproduksjon og utvinning av olje og gips viktige næringer i området. Den største offentlige arbeidsgiveren er det lokale skoledistriktet.
Carlisle (Iowa)

Historie

Carlisle ble grunnlagt i 1851. Den har fått navn etter Carlisle, Pennsylvania. Byen fikk betydelig vekst i 1871 da jernbanen ble ført gjennom stedet.

Geografi

Carlisle ligger mellom North og Middle River  nær der de flyter sammen med Des Moines River.  Etter  De forente stater statistiske byrå utgjør byen 14,40 km², alt bare landområde.
Summerset Trail har sitt nordlige endepunkt ved Carlisle.

Folketellingen i 2010

Etter folketellingen i 2010 hadde byen 3 876 innbyggere, 1 474 husholdninger og 1 056 familier boende i byen.  Befolkningstettheten var 105,8 per 
km². Rasemessig var det 96,7% hvite, 0,4% afro-amerikanere, 0,1% indianere, 0,5% asiater, 0,5% fra andre raser og 1,9% av to eller flere raser. Spanjoler eller latinamerikanske utgjorde 2,0% av befolkningen.
Det var 1,4 husholdninger hvor 39,6% hadde hjemmeværende  barn under 18 år. Av gifte samboende par hadde 12,4% kvinnelig husholder uten hjemmeværende mann. 5,5% hadde mannlig husholder uten hjemmeværende kone  og 28,4% var enslige. 23,7% av alle husholdninger omfattet bare enslige og 9,3% var 65 år eller eldre. Den gjennomsnittlige størrelsen på husholdningen var  2,57  og gjennomsnittelig størrelse på familiene var 3,05.
Gjennomsnittsalderen var 37,5 år. Av disse var  28,9% under 18 år, 6,7% mellom 18 og 24 år, 25,5% mellom 25 og 44 år, 24,2% mellom 45 og 64 år og 14,7% 65 år eller eldre. Kjønnsmessig var det  48,2% menn og 51,8% kvinner.
Sandodden fort

Sandodden fort var et mindre tysk fort ytterst på Sandodden på Fevik i Grimstad.
Fortet ble bygget under andre verdenskrig for å beskytte Strand Hotel som ligger i bukten rett på innsiden. Hotellet ble overtatt av tyske okkupasjonsmakter i april/mai 1940, og ble brukt som rekonvalesenshjem for sårede tyske offiserer fra kampene på Østfronten.
I dag er det fremdeles løpegraver og noe rester igjen av fortet, og dette har blitt tatt vare på av Fevik Vel. Fortet er godkjent som severdighet både fra Kulturminneseksjonen hos Aust-Agder fylkeskommune, Statens vegvesen og Grimstad kommune.
Ministerresident

Ministerresident er i diplomatiet en stasjonssjef av lavere rang. I 1818 ble ministerresidenter av Kongressen i Aachen innpasset i en egen, tredje diplomatisk rangklasse på et trinn under minister, men over chargé d'affaires. Tittelen gikk ut av bruk og den er ikke tatt med i Wien-konvensjonen om diplomatiske relasjoner av 1961.
Sangharama

Sangharama er et sanskritord som betyr «tempel» eller «kloster», et sted (inkludert dets hage eller smaling av trær) hvor den buddhistiske Sangha holder til. En berømt sangharama var den i Kukkutarama i Pataliputra. Den ble senere ødelagt og dens munker drept av  Pushyamitra Shunga ifølge Ashokavadana fra det andre århundre. "King Pushyamitra utstyrte da en firfoldig hær, og hadde som intensjon å ødelegge den buddhistiske religion, han gikk til Kukkutarama. (...) Pushyamitra ødela derfor sangharama, drepte munkene der og forsvant sin vei."
Jurata

Jurata er et berømt badested på Hel-halvøyen i Polen. Det var opprinnelig en fiskerlandsby, og ble grunnlagt som badested i 1928. Jurata ligger innenfor byen Jastarnias administrative grenser, på Østersjøkysten i det pommerske voivodskap.
Gareth Bale

Southampton

Bale gjorde sin debut for Southampton den 17. april 2006, noe som gjorde han til den nest yngste spilleren for Southampton etter Theo Walcott. Det ble totalt 40 kamper for «the Saints» før han ble solgt til Tottenham i mai 2007.

Tottenham

Tottenham betalte til sammen sju millioner pund for Bale. Hans første obligatoriske ligakamp kom mot Manchester United den 26. august 2007.
De første sesongene i Tottenham var Bale både skadeforfulgt, og andrevalg etter Benoît Assou-Ekotto. Samtidig ble det aldri Tottenham-seier i ligaen når Bale spilte — det gikk så langt at mediene spøkte med at han hadde en forbannelse over seg. 26. september 2009 ble han byttet inn i det 85. minutt i en kamp Tottenham vant 5-0 mot Burnley FC. Den første ligaseieren hvor Bale spilte fra start kom 26. januar 2010, mot Fulham FC.
Bale har blitt kåret til årets spiller av spillerne i Premier League i sesongene 2011-2012 og 2012-2013. I sesongen 2012-2013 tok han like så godt storeslem på alle kåringene. Han ble kåret til årets spiller, årets unge spiller, og årets spiller av journalistene. Med det ble han den andre spilleren gjennom tidene som har tatt en trippel. Bare Cristiano Ronaldo har klart det samme tidligere.

Real Madrid

Sommeren 2013 gikk Bale til den spanske klubben Real Madrid, i det som er en av tidenes dyreste overganger. Engelske medier rapporterte at Bale ble solgt for 100 millioner euro, mens spanske medier mente prisen var 91 millioner euro. Cristiano Ronaldo kostet 94 millioner euro i 2009.
Bale scorte i debuten mot Villarreal CF.

Landslaget

Den 27. mai 2006 gjorde han sin debut for Wales mot Trinidad og Tobago. Han ble da den yngste gjennom tidene til å spille for Wales, bare 16 år og 315 dager gammel. Den 7. oktober 2006 ble han den yngste til å score for Wales, mot Slovakia på et frispark.
Han har siden spilt 65 kamper og scoret 26 mål for Wales.
Han ble tatt ut i Wales EM-tropp til EM i Frankrike 2016.
Svetlana

Etymologi

Svetlana er dannet av slaviske svet, «lys, hellig». På serbisk er svet «verden», svetlo «lys», og sveto «hellig». Světlá er tsjekkisk for «lys». Světlana er den tsjekkiske formen av navnet, Svjatlana (Святлана) den hviterussiske formen, Svjetlana den kroatiske formen og Svitlana (Світлана) den ukrainske formen.
Lana er en kortform av navnet, men kan også være en kortform av engelske Alana.
Mariboes Skole

Mariboes Skole i København ble opprettet av Carl Mariboe 1. juli 1833 under navnet Mariboes Realskole. Skolen holdt først til i Boldhusgade, men i 1838 flyttet den til et nybygg i Store Kongensgade. Samme år ble det opprettet en forberedelsesklasse til Den kongelige militære Højskole, og i årene etter ble det opprettet lignende klasser med henblikk på Landkadetakademiet og Søkadetakademiet, Holger Drachmann gikk på sistnevnte i en overgangsperiode.
I 1868 ble det mulig å ta studenteksamen (gymnas) ved skolen, som etter det også ble omtalt som Mariboes Latin- og Realskole. 14. mars 1885 innviet skolen en ny bygning, men ble nedlagt 1899.
Makurdi

Makurdi er hovedstad i delstaten Benue i Nigeria. Byen ligger i det sentrale Nigeria, langs Benueelven, som deler byen og hadde i 2007 i overkant av 500 000 innbyggere. En av Nigerias luftforsvars flystasjoner med stasjonerte MiG 21 og SEPECAT Jaguar er plassert i byen.

Demografi

de største etniske gruppene i byen er: Tiv, Idoma og Igede.

Utdanning

Det er en rekke utdanningsinstitusjoner i Makurdi. Nigerian Army School of Engineers, St Joseph Tecnical School, Benue State University og Federal University of Agriculture.

Samferdsel

Makurdi ligger ved Benueelven, en sideelv til Nigerelven og har to store broer over elven. Byen har også egen flyplass og jernbanestasjon.
Hemimeridae

Utseende

Små, vingeløse og blinde saksedyr. De skiller seg fra andre saksedyr med at bakkroppsvedhengene (cerci), som danner tangen hos andre saksedyr, er trådformede og leddete. Antennene er temmelig korte, kroppen er bredest rett bak det store og brede hodet, tilsmalnende bakover. Beina er korte og kraftige.

Levevis

Disse saksedyrene lever i pelsen på gnagere. Slekten Araeomerus er knyttet til rotter i slekten Beamys og slekten Hemimerus til kjemperotter i slekten Cricetomys. Man vet ikke om disse insektene faktisk snylter på rottene (parasitter) eller om de bare lever i pelsen deres uten å plage dem (kommensalister). Man har funnet rotter med store mengder hemimerinider i pelsen som tilsynelatende ikke har hatt noe ubehag ved dette. Hemimerinidene føder levende unger.

Utbredelse

Familien finnes bare i Afrika.
Jorunn Bjørgum

Priser og utmerkelser

Bjørgum mottok Eilert Sundt-prisen for 2006.
Presisjon

Eksempel

Datamaskiner har høy kapasitet, og regner ofte med langt flere desimaler og gjeldende sifre enn det som vil være en fornuftig besvarelse av en gitt oppgave. Hvis man for eksempel måler et objekt med et målebånd, for eksempel et stykke tau, og får resultatet 10 meter (til nærmeste centimeter), og man bruker en avansert kalkulator eller en datamaskin til å dele dette på 3, får man 3,3333333333333333333333333333333. Men dette er langt flere sifre enn i utgangspunktet. Gitt måleresultatet kan man gå ut fra at tauet egentlig har en lengde mellom 9,995 og 10,005 meter. (Dette er fordi alle tall innenfor dette området gir 10,00 når man runder av til to desimaler.) Delt på 3 gir disse tallene henholdsvis 3,3316666666666666666666666666667 og 3,335. Det vil si at tredelen av tauet er ett eller annet sted mellom disse tallene.
Grønneset

Grønneset er en badeplass og et friområde på ca. 130 dekar i Skaun kommune i Trøndelag, ved innsjøen Ånøya. Området er også tilrettelagt for funksjonshemmede og rullestolbrukere.
Slaget ved Himera (480 f.Kr.)

Salget ved Himera i 480 f.Kr. skal ha blitt utkjempet på samme dag som det mer berømte slaget ved Salamis. Dette slaget ble utkjempet på Sicilia mellom de greske styrkene til Gelon, konge av Siracusa, og Teron, herskeren av Akragas, og de karthagenske styrkene til Hamilkar. Resultatet ble gresk seier og etableringen av Siracusa som den dominerende makten i østlige Sicilia.